**ผงน้ำตาลเกลือแร่**

**(Oral Rehydration Salt: ORS)**

**[ชื่อการค้า ปรับตามทะเบียนยา]**

1. **ยานี้คือยาอะไร**
	1. **ยานี้มีชื่อว่าอะไร**
* ยานี้ชื่อว่า ผงน้ำตาลเกลือแร่
* เป็นยาในกลุ่ม ยาแก้ท้องเสีย
	1. **ยานี้ใช้เพื่ออะไร**
		+ ใช้ทดแทนการเสียน้ำและเกลือแร่ในผู้ที่มีอาการท้องเสีย หรืออาเจียนมากๆ
1. **ข้อควรรู้ก่อนใช้ยา**
	1. **ห้ามใช้ยานี้เมื่อไร**
		* เคยแพ้ยานี้ หรือ ส่วนประกอบของยานี้
	2. **ข้อควรระวัง เพื่อความปลอดภัย ให้บอกแพทย์หากท่านมีภาวะต่อไปนี้**
		* มีโรคหัวใจ
		* มีโรคไต
		* ใช้ยา สมุนไพร หรืออาหารเสริมอื่นอยู่

**“สอบถามแพทย์หรือเภสัชกร**
**ถ้าไม่แน่ใจว่ามีภาวะดังกล่าวหรือไม่”**

เอกสารฉบับนี้ปรับปรุงครั้งล่าสุด 15 มีนาคม 2567

**ศึกษาข้อมูลยาเพิ่มเติมทางเว็บไซต์ของ อย.**

แสดง URL หรือ QR code ที่เชื่อมมายังเว็บไซต์ของ อย.

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**3. วิธีใช้ยา**

* 1. **ขนาดและวิธีใช้**
		+ ควรใช้ยาตามคำแนะนำของแพทย์หรือ
		เภสัชกรเท่านั้น
		+ เทผงยาทั้งซองละลายในน้ำสะอาด 1 แก้ว (250 มิลลิลิตร)
		+ เด็กอายุมากกว่า 2 ปี และผู้ใหญ่
		ดื่ม 1 แก้วต่อการถ่าย 1 ครั้ง
		+ เด็กอายุต่ำกว่า 2 ปี ให้ดื่มทีละน้อย
		(10 มิลลิลิตรต่อน้ำหนักตัว 1 กิโลกรัม
		ต่อการถ่าย 1 ครั้ง)
		+ หลังผสมน้ำแล้ว ควรดื่มภายใน 24 ชั่วโมง หากดื่มไม่หมดให้ทิ้งยา ไม่ควรเก็บไว้ข้ามคืน
	2. **ถ้าลืมกินยาควรทำอย่างไร**
		+ หากยังมีอาการอยู่ สามารถกินยาได้ทันที
	3. **ถ้ากินยาเกินขนาดที่แนะนำควรทำอย่างไร**
		+ ให้สังเกตอาการอย่างใกล้ชิด และรีบไปโรงพยาบาลพร้อมยานี้หรือบรรจุภัณฑ์ทันทีหากมีอาการผิดปกติ
1. **ข้อควรปฏิบัติระหว่างใช้ยา**
* ถ้าผู้ป่วยมีอาการ ถ่ายเพิ่มมากขึ้น อาเจียนมาก มีไข้สูง เหงื่อออกมาก ตัวเย็น หรือหมดสติ ควรนำตัวผู้ป่วยส่งโรงพยาบาลโดยด่วน
1. **อันตรายที่อาจเกิดจากยา**
	1. **อาการที่ต้องหยุดยาแล้วรีบไปพบแพทย์ทันที**
		* บวมที่ใบหน้า เปลือกตา ริมฝีปาก ลมพิษ
		* หน้ามืด เป็นลม แน่นหน้าอก หายใจลำบาก
		* ผิวหนังลอก ผื่นแดง ตุ่มพอง มีจ้ำตามผิวหนัง
		* ชักเกร็ง จากเกลือโซเดียมในเลือดสูง
	2. **อาการที่ไม่จำเป็นต้องหยุดยา
	แต่ถ้ามีอาการรุนแรง ให้ไปพบแพทย์**
		* ซึม อ่อนเพลีย เบื่ออาหาร กระหายน้ำ จากเกลือโซเดียมในเลือดสูง
		* ปวดหัว คลื่นไส้ จากเกลือโซเดียมในเลือดต่ำ
2. **ควรเก็บยานี้อย่างไร**
* เก็บยาในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง หรือในที่ชื้น เก็บในที่อุณหภูมิไม่เกิน 30 องศาเซลเซียส [ปรับตามทะเบียนยา] ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก
1. **ลักษณะและส่วนประกอบของยา**
* **ยามีลักษณะ** เป็นผงแห้ง บรรจุในซอง
* **ตัวยาสำคัญใน 1 ซอง** :
* โซเดียมคลอไรด์ (sodium chloride) 0.650 กรัม
* ไตรโซเดียมซิเตรตไดไฮเดรต (trisodium citrate dihydrate) 0.725 กรัม
* โพแทสเซียมคลอไรด์ (potassium chloride) 0.375 กรัม
* กลูโคส (glucose) 3.375 กรัม